آمریکا باشقانلیغینا سئچیلن دونالد ترامپ‌ین بیرلشمیش میللت‌لر تشکیلاتی‌نین نماینده‌لیگینه نامیزد گؤستردیغی نیکی هیلی، اؤلکه‌ده مسلمان‌لارین قید آلتینا آلینماسی یؤنونده تکلیفی دستکلمدیگینی ایفاده ائتدی.
هیلی، آمریکا سناتو خاریجی ایلیشکیلر کومیته‌سینده سناتورلار سوال‌لارینی جواب، صاباح پرزیدنت وظیفه‌سینی تحویل ترامپ‌ین سئچیم ایشلرینده تئز-تئز گوندمه گتیردیگی "مسلمان‌لارین قید آلتینا آلینماسی" تکلیفینی دستکلمدیگینی، بو تکلیفه بیرلشمیش میللت‌لر تشکیلاتی تمثیلجیلیغینه نامیزد گؤستریلمه‌دن اوّل ده قارشی‌ چیخدیغینی سؤیله‌دی.
هیلی،
"بو رهبرلیک و من هر هانسی بیر قروپون قید آلتینا آلینماسی تکلیفینه قارشیییق." دئیه دانیشدی.
نیکی هیلی، هانسی اؤلکه‌لرین اؤزلری اوچون تهلوکه‌لی اولدوغونا قرار وئره‌رک، بو اؤلکه‌لره یؤنلیک بیر ایش ائتمه‌لری و امنیت تدبیرلری آلما‌لاری لازیم اولدوغونو ایفاده ائتدی.
روسیا موضوعسوندا دا ترامپا قاتیلمادیغینی ایفاده ائدن هیلی، اوکراین و روسیا آراسیندا یاشانان گرگین‌لیگی گوندمه گتیره‌رک،
"کریمه اوکراین‌ین‌دیر، روسیانین دئییل." دئدی.
کریمه‌دان گؤره روسیایا تطبیق اولونان تحریم‌لرین قالدیریلماسینی دستکلمه‌یه‌جگینی ایفاده  ائدن هیلی،
"روسیا بو آندا آغیر بیر موضع توتور. روسیایا اعتماد ائده‌مییک. "ایفاده‌سینی ایستیفاده ائتدی.
هیلی، ایسرائیل موضوعسوندا ایسه ترامپا دستک وئردیگینی ایفاده ائده‌رک، ایسرائیلین باشکندی‌نین قودسه داشینماسی فیکرینی دستکلدیگینی سؤیله‌دی.
آمریکا سناتوسونون، دونالد ترامپ‌ین آمریکانین بیرلشمیش میللت‌لر تشکیلاتداکی دایمی تمثیلجیلیغینه نامیزد گؤستردیگی نیکی هیلی‌ین آتاماسینی تصدیقلمه‌سی لازیم‌دیر.
داها اوّل جنوبی کارولینا والیسی اولا‌راق وظیفه یئرینه یئتیرن و باشقان‌لیق موباریزه‌سینده اؤن سئچیم‌لرده ترامپا قارشی یاریشان هیلی، سئچیم کامپانیاسی دؤورونده ترامپا آغیر تنقیدلر وئریب‌لر.
